ปริญสิริปันผลงาม-กำไรพุ่ง
ปริญสิริมีมติจ่ายปันผลหุ้นละ0.25บาทหลังผลการดำเนินงานปี52กำไรพุ่ง53.34%
9 ก.พ. 2553

ปริญสิริมีมติจ่ายปันผลหุ้นละ0.25บาทหลังผลการดำเนินงานปี52กำไรพุ่ง53.34%
คณะกรรมการบริษัท  ปริญสิริ มีมติจ่ายเงินปันผลหุ้นละ 0.25 บาทแบ่งจ่ายเป็นเงินสดจำนวน 0.15 บาทต่อหุ้นและจ่ายเป็นหุ้นปันผลเท่ากับ 0.10 บาทต่อหุ้น หรือในอัตรา 10 หุ้นเดิมต่อ 1 หุ้นปันผล ในวันศุกร์ ที่ 21 พ.ค. 2553 ให้แก่ผู้ถือหุ้นที่มีชื่อในสมุดทะเบียนวันที่ 2 มีนาคม 2553 โดยให้บริษัทออกหุ้นเพิ่มทุนอีก 100.5ล้านหุ้น มูลค่าที่ตราไว้ หุ้นละ 1 บาท รวมเป็นทุนจดทะเบียนจำนวน 1,105.50 ล้านบาทมารองรับการจ่ายหุ้นปันผล
นอกจากนี้ยังอนุมัติเปลี่ยนแปลงนโยบายการจ่ายเงินปันผลของบริษัท จากอัตราไม่น้อยกว่า 40% ของกำไรสุทธิ ซึ่งเดิมจ่ายจากงบการเงินเฉพาะกิจการ หลังหักภาษีเงินได้นิติบุคคล เป็นจ่ายเงินปันผลให้แก่ผู้ถือหุ้น ในอัตราไม่เกิน 40% ของกำไรสุทธิของงบการเงินรวมหลังหักภาษีเงินได้นิติบุคคล และยังอนุมัติให้ออกตราสารหนี้ในสกุลเงินบาท ภายในวงเงินไม่เกิน 1,000 ล้านบาท
ด้านผลการดำเนินงานปี 2552 มีกำไรสุทธิ 483.89   ล้านบาทหรือหุ้นละ 0.48 บาท เพิ่มขึ้น 53.34%   เทียบกับปี2551ที่มีกำไรสุทธิ 315.56 บาทหรือ 0.31 บาทต่อหุ้น